Andmelugu
Andmelugu (ka andmejutustus või andmete jutustamine) on konkreetse vaatajaskonna jaoks kohandatud ja kaaluka jutustusega informatsiooni edastamise metoodika. See on andmeanalüüsi viimane etapp ja vaieldamatult üks kriitilisemaid aspekte. Andmeloo eesmärk on rõhutada analüüsitulemuste olulisust ja kiireloomulisust, et toetada (äri)otsuste langetamist. Andmelugu on teatavat tüüpi jutustus, mis räägib vastu üldsuse eeldustele nähtuse põhjuslikust seosest. Lisaks andmete jutustamisele vahetab andmelugu ühe põhjusliku selgituse teisega, kasutades kvantitatiivse analüüsi põhjuslikele järeldustele omaseid reegleid. Põhjuslik seos, mis pole pelgalt andmesarjade vaheline korrelatsioon, peab ilmnema jälgides muutujaid ajas, kuna põhjuslikkuse analüüsis peaks põhjus eelnema mõjule. Usaldusväärsed andmelood peaksid olema lähedased või isegi eristamatud murrangulisest teadusest. Andmeloos peavad kõik põhjuslikkuse kriteeriumid olema täidetud: ajaline, tuleb kontrollida kolmandaid tegureid ja põhjuse mõju peab olema märgatav ning oluline.